Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť  a na zamestnanosť

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť	
4.1. Identifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  	Návrh bude mať pozitívny vplyv na domácnosti,  s  uchádzačmi o zamestnanie (UoZ), a to najmä tými, ktorí sú dlhodobo nezamestnaní, starší (nad 50 rokov veku),  mladší (do 29 rokov veku) alebo znevýhodnení na trhu práce. Súčasne sa predpokladá pozitívny vplyv na domácnosti, ktorých členovia patria k záujemcom o zmenu zamestnania, ktoré môže byť potenciálne podporené vykonávaním stratégií zmien obsiahnutých  v stratégii zamestnanosti.  	
Kvantifikujte: 
-	Rast alebo pokles príjmov/ výdavkov na priemerného obyvateľa
-	Rast alebo pokles príjmov/ výdavkov za jednotlivé ovplyvnené skupiny domácností
-	Celkový počet obyvateľstva / domácností ovplyvnených predkladaným materiálom	
Nie je možné kvantifikovať. V strednodobom horizonte sa predpokladá potenciálne zvýšenie príjmov a výdavkov domácností s UoZ, ktorí sú dlhodobo nezamestnaní, starší, mladí, inak znevýhodnení na trhu práce alebo sú záujemcami o zmenu zamestnania. 	
4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva.	Návrh bude mať v strednodobom horizonte pozitívny vplyv na uplatnenie sa na trhu práce vyššie uvedených skupín obyvateľstva. Kvalitatívny vplyv spočíva vo zvýšených  predpokladoch týchto skupín obyvateľstva na získanie zamestnania, čo má v dlhodobom horizonte potenciálny predpokladaný pozitívny vplyv  na zlepšenie životnej úrovne a sociálnej situácie týchto skupín obyvateľstva.   	

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.
	
Bez vplyvu.	
4.4. Zhodnoťte vplyvy na zamestnanosť.

Aké sú  vplyvy na zamestnanosť ?

Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?	

Schválenie stratégie bude mať strednodobý a predpokladaný dlhodobý vplyv na podporu  zamestnanosti a s tým súvisiaci sociálno-ekonomický rast a priaznivejší sociálny vývoj v spoločnosti.
Bez vplyvu.

Nie.